লক্ষ্য ছাব্বিশের ভোট, পুজো উদ্বোধনে বাংলায় অমিত শাহ

ওয়েবডেস্ক- মহালয়ার (Mahalaya) পরেই পুজো উদ্বোধনে (Opening Durga Puja) বাংলায় আসার কথা ছিল স্বরাষ্ট্রমন্ত্রীর অমিত শাহের (Amit Shah)। কেন্দ্রীয় মন্ত্রীর সেই পুজো উদ্বোধন পিছল বলে খবর। এখনও পর্যন্ত খবর অনুযায়ী আগামী ২৬ সেপ্টেম্বর কলকাতায় আসছেন তিনি। দুপুরেই উদ্বোধন সারবেন সল্টলেকে ই জেড সিসিতে রাজ্য বিজেপির পুজো। তারপর সন্তোষ মিত্র স্কোয়ারের পুজো। দক্ষিণ কলকাতার বেহালায় তৃতীয় একটি পূজোর উদ্বোধন নিয়েও চেষ্টা চলছে, এমনটা জানা গিয়েছে বিজেপি সূত্রে।

প্রসঙ্গত, বাংলায় ২০২৬ সালে বিধানসভা নির্বাচন (Bengal 2026 Assemble Election)। সেই নির্বাচনকে সামনে রেখে পালা করে আসছেন প্রধানমন্ত্রী নরেন্দ্র মোদি ও কেন্দ্রীয় স্বরাষ্ট্রমন্ত্রী অমিত শাহ। সামনেই বিহার বিধানসভা নির্বাচন। আগামী ৫ থেকে ১৫ নভেম্বরের মধ্যে তিন দফায় ভোট হবে বলে জানা গেছে। কাজেই সেই ভোট মিটলে বাংলায় যে কেন্দ্রীয় নেতা মন্ত্রীদের আনাগোনা বাড়বে, সেই রকমই রাজনীতি সূত্রে খবর। এদিকে বাংলায় মানুষকে ভাবাবেগে আরও জাগিয়ে তুলতে এবার মহালয়ার দিনেও বাংলায় ভাষায় টুইট করে শুভেচ্ছা জানিয়েছেন প্রধানমন্ত্রী নরেন্দ্র মোদি। কাজেই বাঙালির মন জয় করতে তাই এবার দুর্গাপুজোকেই হাতিয়ার করছে পদ্মশিবির।

আরও পড়ুন- মহানগরের মহাপুজোয় নলিন সরকার স্ট্রিট

এই মুহূর্তে রাজ্যের পরিযায়ী শ্রমিকদের হেনস্থার ঘটনায় কিছুটা হলেও ব্যাকফুটে পদ্মশিবির। কয়েকদিন আগেই মুখ্যমন্ত্রী মমতা বন্দ্যোপাধ্যায় পুজো উদ্বোধনে গিয়ে ফের একবার কেন্দ্রকে নিশানা করে বাংলার অস্মিতায় শান দিয়েছেন। মুখ্যমন্ত্রী বলেন, আমরা যেরকম বাংলা ভাষাকে সম্মান করি, তেমনি অন্য ভাষাকেও শ্রদ্ধা করি। তবে কেনো বাংলায় ভাষায় কথা বলে রাজ্যের বাইরে গিয়ে শ্রমিকদের এইভাবে হেনস্থার শিকার হতে হবে? এর আগেও একুশে জুলাই থেকে শুরু করে তৃণমূল ছাত্র পরিষদের প্রতিষ্ঠা দিবস থেকেই একইভাবে সরব হয়েছেন মুখ্যমন্ত্রী। তাই বিজেপিকে কোণঠাসা করতে শাসকদল যে পরিযায়ী শ্রমিক অত্যাচারের ইস্যুকে হাতিয়ার করবে, সে কথা রাজনৈতিক মহলের অজানা নয়। তাই এবার দুর্গাপুজোকে হাতিয়ার করে ভোটের আগে পালে হাওয়া তুলতে আসছেন অমিত শাহ।

দেখুন আরও খবর-